આયુષને આપેલી ધમકીના કારણે તેણે ઘરમાં કોઇને કહ્યું નહીં, પરંતુ મોડી રાત સુધી આયુષ રડ્યા કરતા હતો. તેની માતા સમાએ પૂછ્યું તો પણ કશું જ કહ્યા વગર ચુપચાપ રહેતો હતો. આ મામલે દીપેનભાઇએ સમભાવ મેટ્રો સાથે કરેલી વાતચીતમાં જણાવ્યું છે કે તારીખ 17ના રોજ જ્યારે આયુષને કપડાં બદલાવવા માટે સમાએ પૂછ્યું તો તેણે કપડાં બદલાવવા માટેની ના પાડી દીધી હતી. ત્યારબાદ તેની બહેન આયુષીએ આયુષનાં કપડાં બદલાવ્યાં ત્યારે તેની પીઠ પર સોળનાં નિશાન જોયાં હતાં.